[{"text_idx": "#000020", "text": "ddull systematig a myfyriol, wedi'i seilio ar dystiolaeth o wneud penderfyniadau clinigol mewn arferion rhagnodi."}, {"text_idx": "#000024", "text": "Mae ein modiwlau cwrs hwn yn galluogi myfyrwyr datblygu'r cymhwysedd i ymarfer yn ddiogel, yn briodol ac yn gost-effeithiol mewn perthynas a\u0302 safonau proffesiynol a osodir gan y Cyngor Nyrsio a Bydwreigiaeth (NMC), y Cyngor Fferyllol Cyffredinol (GPhC) neu'r cyngor gofal iechyd proffesiynol (HCPC)."}, {"text_idx": "#000025", "text": "Datblygwch ddull systematig a myfyriol, wedi'i seilio ar dystiolaeth o wneud penderfyniadau clinigol mewn arferion rhagnodi.\nArchwilio'n feirniadol a chymhwyso'r ddeddfwriaeth berthnasol i arferion rhagnodi anfeddygol o fewn fframwaith llywodraethu clinigol gan gynnwys materion cadw cofnodion a defnyddio meddyginiaethau didrwydded.\nCymhwyso gwybodaeth am weithredoedd cyffuriau a rhyngweithio wrth ymarfer rhagnodi.\nDatblygu mewnwelediad beirniadol i gyfathrebu gyda chlaf a pherthynas effeithiol gyda chlaf, cleientiaid, gofalwyr, rhagnodion eraill ac aelodau o'r ti\u0302m gofal iechyd."}, {"text_idx": "#000027", "text": "Archwilio'n feirniadol y dylanwadau cymhleth \u2013 dymuniadau a gwerthoedd cleifion neu ofalwyr, a all effeithio ar arferion rhagnodi gan ddangos dealltwriaeth systematig drwy reolaeth briodol a moesegol o bresgripsiynu'n hunain.\nMyfyrio'n feirniadol ar ro\u0302l eu hunain ac eraill sy'n ymwneud a\u0302 rhagnodi, cyflenwi a rhoi meddyginiaethau.\nArddangos y sgiliau meddwl a phenderfynu beirniadol sydd eu hangen i ragnodi diogelwch, yn briodol ac yn gost-effeithiol.\nYmarfer yn gymwys o fewn fframwaith o atebolrwydd a chyfrifoldeb proffesiynol gan barhau i ddatblygu ei ysgolheictod ei hun drwy ddatblygiad proffesiynol parhaus.\nDangos ymwybyddiaeth systematig a beirniadol o'r materion iechyd y cyhoedd sy'n ymwneud a\u0302 defnyddio meddyginiaethau.\nDangos dealltwriaeth feirniadol o gyfathrebu/perthynas effeithiol a\u0302 chlaf/cleientiaid, gofalwyr, Rhagnodwyr eraill ac aelodau o'r ti\u0302m gofal iechyd."}, {"text_idx": "#000034", "text": "Mae Theori Presgripsiynu ar gyfer Nyrsys Cymunedol (V150) ac Ymarfer Presgripsiynu ar gyfer Nyrsys Cymunedol (V150) yn fodiwl 10 credyd sy\u2019n paratoi nyrsys i\u2019w cofnodi fel nyrsys presgripsiynu gyda\u2019r NMC, fel eu bod yn gallu presgripsiynu o\u2019r Llyfr Fformiwla\u0302u Nyrs-ragnodwyr (nyrs-bresgripsiynwyr) ar gyfer Ymarferwyr Cymunedol. Darperir y modiwl ar lefel israddedig (Lefel 6). Mae\u2019r elfen a addysgir yn gyfanswm o 13 diwrnod o ddysgu damcaniaethol a 50 awr o ymarfer dysgu ar leoliad tros gyfnod o 6 mis. Os ydych wedi gwneud rhaglen cyn-gofrestru Israddedig NMC 2018 mae\u2019n bosib y bydd modd ichi hawlio Cydnabyddiaeth o Ddysgu blaenorol (RPL) yn erbyn y modiwl Theori Presgripsiynu ar gyfer Nyrsio Cymunedol (V150). Cysylltwch a\u0302 postregadmissions@glyndwr.ac.uk. am ragor o wybodaeth ynghylch hyn."}, {"text_idx": "#000036", "text": "Mae Theori Presgripsiynu ar gyfer Nyrsys Cymunedol (V100) ac Ymarfer Presgripsiynu ar gyfer Nyrsys Cymunedol yn fodiwl 10 credyd sydd yn paratoi nyrsys i\u2019w cofnodi fel nyrs-ragnodwyr (nyrs-bresgripsiynwyr) gan y Cyngor Nyrsio a Bydwreigiaeth, fel eu bod yn gallu presgripsiynu o\u2019r Llyfr Fformiwla\u0302u Nyrs sy\u2019n Rhagnodi ar gyfer Ymarferwyr Cymunedol. Darperir y modiwl ar lefel israddedig (Lefel 6). Mae\u2019r elfen a addysgir yn gyfanswm o 13 diwrnod o ddysgu damcaniaethol a 50 awr o ymarfer dysgu ar leoliad tros gyfnod o 6 mis. Addysgir y modiwl theori yma ar y rhaglenni Nyrsys Iechyd y Cyhoedd Cymunedol Arbenigol (SCPHN) ac Ymarfer Cymunedol Arbenigol yn unig."}, {"text_idx": "#000040", "text": "Rhaid i ymgeiswyr sydd yn nyrsys, bydwragedd a nyrsys iechyd y cyhoedd cymunedol arbenigol fodloni\u2019r HOLL feini prawf canlynol: \u2022 Cofrestriad dilys ar Ran 1, 2 a 3 o\u2019r Gofrestr Broffesiynol a gynhelir gan y Cyngor Nyrsio a Bydwreigiaeth (NMC). \u2022 Meddu ar o leiaf tair blynedd o brofiad nyrsio clinigol o\u0302l-gofrestru fel nyrs, bydwraig neu nyrs iechyd y cyhoedd cymunedol arbenigol a chael eich ystyried yn gymwys gan eich cyflogwr i ymgymryd a\u0302\u2019r rhaglen. O\u2019r tair blynedd yma, rhaid i\u2019r flwyddyn yn union cyn gwneud cais i ymuno a\u0302\u2019r rhaglen fod yn y maes clinigol yr ydych yn bwriadu presgripsiynu ar ei gyfer, e.e. Cyn-enedigol, iechyd meddwl. Rhaid bod gweithwyr rhan-amser wedi ymarfer am gyfnod digonol i gael eu hystyried yn gymwys gan eu cyflogwr."}, {"text_idx": "#000041", "text": "\u2022 Meddu ar brofiad priodol yn y maes ymarfer y byddant yn presgripsiynu ynddo; bydd y sefydliadau cyflogi yn asesu a chadarnhau\u2019r profiad A\u2019R cymhwysedd priodol mewn meysydd ymarfer. Mae\u2019n ofynnol gan yr NMC bod cyflogwyr yn cynnal arfarniad o addasrwydd cofrestrai i bresgripsiynu cyn iddynt wneud cais am le hyfforddi. Mae hyn yn cynnwys gallu\u2019r ymgeisydd i wneud diagnosis yn eu maes arbenigedd a sgiliau rhifedd priodol."}, {"text_idx": "#000042", "text": "\u2022 Gall ymgeiswyr gofrestru ar fodiwl asesu, diagnosis a thriniaeth glinigol sydd yn dechrau yn Semester 1 (Hydref) cyn cael mynediad i\u2019r modiwl Presgripsiynu yn Semester 2 (Ionawr).Presgripsiynu Annibynnol ar gyfer Fferyllwyr Rhaid i fferyllwyr fodloni\u2019r HOLL feini prawf canlynol:\u2022 Mae ymgeiswyr wedi eu cofrestru fel fferyllwyr gyda\u2019r Cyngor Fferyllol Cyffredinol (GPhC) neu yng Ngogledd Iwerddon, gyda Chymdeithas Fferyllol Gogledd Iwerddon PSNI)\u2022 Mae gan ymgeiswyr enw da gyda\u2019r GPhC a/neu\u2019r PSNI ac unrhyw reoleiddiwr gofal iechyd arall y maent wedi cofrestru ag ef.\u2022Rhaid bod gan ymgeiswyr o leiaf dwy flynedd o brofiad o\u0302l-gofrestru priodol gyda chleifion, mewn lleoliad perthnasol yn y DU.\u2022 Rhaid bod gan ymgeiswyr faes penodol o ymarfer clinigol neu therapiwtig i ddatblygu ymarfer presgripsiynu annibynnol ynddo.\u2022 Rhaid iddynt hefyd fod a\u0302 phrofiad clinigol neu therapiwtig perthnasol yn y maes hwnnw, sydd yn addas i fod yn sail ar gyfer eu hymarfer presgripsiynu wrth hyfforddi. \u2022 Rhaid i ymgeiswyr sicrhau bod ymarferydd presgripsiynu penodedig wedi cytuno i oruchwylio eu dysgu yn ymarferol am gyfnod o 90 awr neu fwy o ddysgu yn ymarferol. \u2022 Darperir cyfleoedd sydd yn galluogi cofrestreion o\u2019r GIG, cofrestreion hunangyflogedig neu rai nad ydynt yn gyflogedig gyda\u2019r GIG i wneud cais am fynediad i\u2019r rhaglen brescripsiynu gymeradwy. \u2022 Rhaid cadarnhau bod y strwythurau llywodraethu angenrheidiol ar waith (gan gynnwys cymorth clinigol, mynediad at amser dysgu gwarchodedig a chymorth gan y cyflogwr ble mae hynny\u2019n briodol) i alluogi myfyrwyr i ymgymryd a\u0302\u2019r rhaglen, a chael eu cefnogi\u2019n briodol drwyddi draw. \u2022 Ni chaiff unrhyw gofnod o ddysgu blaenorol ei ystyried ar y rhaglen hon am nad yw Rheoliadau\u2019r Brifysgol yn caniata\u0301u Cydnabyddiaeth o Ddysgu Blaenorol (RPL)/Cydnabyddiaeth o Ddysgu Blaenorol Trwy Brofiad (RPEL) ar ran o fodiwl.\u2022 Mae gan ymgeisydd a ddewisir i ymgymryd a\u0302 rhaglen presgripsiynu y cymhwysedd, y profiad a gallu academaidd i astudio ar y lefel sy\u2019n ofynnol ar gyfer y rhaglen honno.\u2022 Wrth wneud cais, rhaid iddynt sicrhau bod gan yr Ymarferydd Presgripsiynu Dynodedig hyfforddiant a phrofiad sy\u2019n briodol i\u2019w ro\u0302l. Rhaid i\u2019r Ymarferydd Presgripsiynu Dynodedig fod wedi cytuno i ddarparu goruchwyliaeth, cymorth a chyfleodd cysgodi ar gyfer y myfyriwr am o leiaf 90 awr o ymarfer dan oruchwyliaeth, a bod yn gyfarwydd a\u0302 gofynion GPhC y rhaglen, a\u2019r angen i gyflawni\u2019r deilliannau dysgu."}, {"text_idx": "#000046", "text": "Rhaid i bob ffisiotherapydd, ciropodyddion/podiatryddion, radiograffwyr, dietegwyr a pharafeddygon fodloni\u2019r meini prawf canlynol: \u2022 Fod wedi eu cofrestru gyda\u2019r Cyngor Proffesiynau Iechyd naill ai fel ffisiotherapydd neu bodiatrydd/ciropodydd neu radiograffydd \u2022 Rhaid i barafeddygon fod yn ymarferwyr uwch \u2022 Rhaid iddynt fod yn ymarfer yn broffesiynol mewn amgylchedd ble mae angen a nodwyd i\u2019r unigolyn ddefnyddio presgripsiynu annibynnol neu atodol yn rheolaidd.\uf0a7 \u2022Fel rheol, bod ag 1 flwyddyn o brofiad clinigol ers iddynt gofrestru. \u2022 Cael eu noddi gan y sefydliad sy\u2019n eu cyflogi. \u2022 Bod ag Addysgwr Ymarfer sydd wedi cytuno i ddarparu yn ystod y rhaglen:"}, {"text_idx": "#000048", "text": "\u2022 Rhaid i\u2019r cyflogwr gydnabod bod yr Addysgwr Ymarfer yn meddu ar brofiad yn y maes ymarfer perthnasol a\u2019u bod wedi paratoi ar gyfer ro\u0302l yr Addysgwr Ymarfer \u2022 Yn gallu astudio ar lefel academaidd 7 neu uwch. \u2022 Meddu ar wiriad DBS manylach boddhaol. \u2022 Cadarnhad gan eu rheolwr clinigol eu bod yn gymwys i gymryd hanes, cynnal asesiad clinigol a diagnosis yn eu maes arbenigedd.\u2022 Cwblhau ffurflen gais ar gyfer cyfweliad. \u2022 Bydd y broses ddethol yn cynnwys cyfweliad ar gyfer pob ymgeisydd ar y rhestr fer. \u2022 Rhaid i bob ymgeisydd fynychu cyfweliad panel gyda chynrychiolydd o\u2019r byd academaidd ac o\u2019r gwasanaeth.\u2022 Rhaid i bob ymgeisydd gwblhau ffurflen archwiliad addysgol.Meini prawf mynediad ar gyfer y modiwl Theori ac Ymarfer Presgripsiynu ar gyfer Nyrsys Cymunedol (V100) a Theori ac Ymarfer Presgripsiynu ar gyfer Nyrsys Cymunedol (V150)Rhaid i bob ymgeisydd sydd yn nyrs fodloni\u2019r holl feini prawf canlynol:\u2022 Meddu ar gofrestriad dilys ar Ran 1 o Gofrestr Broffesiynol yr NMC.\u2022 Fel rheol, bod a\u0302 2 flynedd o brofiad clinigol ers iddynt gofrestru. \u2022 Cael eu noddi gan y sefydliad sy\u2019n eu cyflogi. \u2022 Ymarfer mewn maes/bwriadu ymarfer mewn maes o angen clinigol y byddai presgripsiynu o\u2019r Llyfr Fformiwla\u0302u Ymarferydd Cymunedol yn gwella gofal i\u2019r claf/cleient a darparu gwasanaeth. \u2022 Bod a\u0302 Goruchwyliwr Ymarfer ac Asesydd Ymarfer sydd yn brescripsiynydd anfeddygol gweithredol sydd wedi cytuno darparu goruchwyliaeth yn ystod y rhaglen. Mae rhagor o wybodaeth am y rolau yma ar gael ar y ffurflen gais. \u2022 Yn gallu astudio ar lefel academaidd 6 neu uwch. \u2022 Meddu ar wiriad DBS manylach boddhaol.\u2022 Cadarnhad gan eu rheolwr nyrsio eu bod yn gymwys i gymryd hanes, cynnal asesiad clinigol a diagnosis yn eu maes arbenigedd \u2022 Dangos sgiliau rhifedd priodol. \u2022 Cwblhau ffurflen gais ar gyfer cyfweliad. Meini prawf mynediad ar gyfer y modiwl Theori ac Ymarfer Presgripsiynu ar gyfer Nyrsys Cymunedol (V100)Yn ychwanegol at yr uchod rhaid i bob ymgeisydd fodloni\u2019r meini prawf canlynol: \u2022 Wedi sicrhau lle ar y rhaglen Ymarfer Nyrsio Cyhoeddus Cymunedol Arbenigol ac Ymarfer Cymunedol Arbenigol - Nyrsio Ardal."}, {"text_idx": "#000050", "text": "Rhaid i fferyllwyr, Nyrsys a Gweithwyr Proffesiynol Perthynol i Iechyd sy\u2019n gweithio tu allan i leoliadau GIG ble gall systemau llywodraethu clinigol fod yn wahanol, neu ble nad ydynt ar waith yn yr un modd, sicrhau eu bod yn cydymffurfio a\u0302 gofynion i ddangos eu cymhwyster i ymarfer. Bydd yn ofynnol i fyfyrwyr ddangos hyn ar eu ffurflen gais, a darparu tystiolaeth ysgrifenedig yn y cyfweliad sydd yn nodi:\u2022 sut maent yn archwilio eu hymarfer \u2022 sut maent yn cael y wybodaeth ddiweddaraf am y canllawiau cyfredol, a \u2022 sut maent yn diogelu\u2019r cleifion yn eu gofal o fewn fframwaith llywodraethu clinigol.\u2022 enw a chyfeiriad y safle.\u2022 darparu gwybodaeth os yw\u2019r ardal y lleoliad yn cael ei hadolygu ar hyn o bryd, neu wedi ei hadolygu\u2019n ddiweddar gan Arolygiaeth Iechyd Cymru (AGIC) neu\u2019r Comisiwn Ansawdd Gofal (CQC)\u2022 darparu tystiolaeth yn eu cyfweliad o\u2019r strwythurau llywodraethu angenrheidiol sydd wedi eu sefydlu (gan gynnwys cymorth clinigol, mynediad at amser dysgu gwarchodedig a chymorth gan y cyflogwr ble mae hynny\u2019n briodol) i alluogi\u2019r ymgeisydd i ymgymryd a\u0302\u2019r rhaglen. \u2022 darparu dau ganolwr gyda\u2019r cais (1 x academaidd ac 1 x proffesiynol). Rhaid darparu geirda clinigol sydd i gynnwys rhif cofrestru proffesiynol y canolwr i gadarnhau eu swydd."}, {"text_idx": "#000051", "text": "Cynghorir ymgeiswyr i adolygu\u2019r pecyn cymorth \u2018Preparing to Prescribe Toolkit\u2019 (Saesneg yn unig) cyn gwneud cais ar gyfer y rhaglen. Mae\u2019n gyflwyniad i\u2019r myfyriwr ar ddefnyddio adnoddau ar-lein, a hefyd y cysyniad o ddysgu gweithredol. Mae hwn yn becyn cymorth ar gyfer presgripsiynwyr anfeddygol sydd i\u2019w ddefnyddio ar-lein am ddim. Mae ar gael o ddilyn y ddolen ganlynol: angen ichi wneud cais i\u2019r bwrdd iechyd am le wedi ei gomisiynu i astudio ar y rhaglen. Gall ymgeiswyr sector preifat, rhai nad ydynt yn ymgeiswyr y GIG wneud cais uniongyrchol i\u2019r brifysgol ond bydd y lleoedd sydd ar gael yn ddibynnol ar nifer y lleoedd a gomisiynir."}, {"text_idx": "#000059", "text": "Cysylltwch a\u0302 postregadmissions@glyndwr.ac.uk i gael pecyn cais."}, {"text_idx": "#000060", "text": "Bydd yr Arweinydd Rhaglen neu\u2019r Dirprwy Arweinydd Rhaglen a\u2019r arweinydd Rheoli Meddyginiaethau o\u2019r sefydliad cyflogi (Fferyllydd yw hyn ar gyfer ymgeiswyr sy\u2019n Fferyllwyr) yn cyfweld pob myfyriwr i bennu eu cymhwyster ar gyfer y rhaglen, ac fe gaiff unrhyw dystiolaeth ategol ei chadarnhau yn y cyfweliad. Ni ellir cadarnhau lle i\u2019r myfyriwr ar y rhaglen hyd nes bo\u2019r holl dystiolaeth ar gyfer gofynion mynediad wedi eu gwirio gan aelod o di\u0302m y rhaglen. Hefyd, oherwydd yr angen am ddysgu ar sail ymarfer, dylai myfyrwyr fod yn gweithio o fewn ro\u0302l sy\u2019n gofyn iddynt ddiwallu deilliannau dysgu\u2019r rhaglen, h.y. mewn swydd sydd yn galw am lefel o ymreolaeth, neu mewn ro\u0302l gan weithio tuag at hyn."}, {"text_idx": "#000063", "text": "Dogfen Asesu Ymarfer sy\u2019n cynnwys un darn myfyriol byr ar agwedd o ymarfer presgripsiynu, ysgrifennu presgripsiwn Archwiliad Clinigol Strwythuredig Gwrthrychol (OSCE), Cyflawni Cymwyseddau\u2019r Gymdeithas Fferyllol Frenhinol (RPS) ar gyfer pob Presgripsiynydd: gan gynnwys adborth gan ddefnyddwyr gwasanaeth/gofalwyr. Mae\u2019r Asesydd Ymarfer i gadarnhau bod y nyrs, bydwraig neu\u2019r SCPHN wedi cwblhau\u2019n foddhaol o leiaf 50 awr o ymarfer dan oruchwyliaeth gan gynnwys cymeradwyaeth gan yr Asesydd Ymarfer o\u2019u cymhwysedd fel Nyrs-brescripsiynydd sy\u2019n Ymarferydd Cymunedol (V100/V150)."}, {"text_idx": "#000065", "text": "O gwblhau\u2019r rhaglen yn llwyddiannus cewch gofnodi\u2019ch cymhwyster gyda\u2019ch corff proffesiynol perthnasol."}, {"text_idx": "#000066", "text": "Bydd myfyrwyr yn gallu ceisio am swyddi clinigol mewn ystod o feysydd ymarfer sy\u2019n galw am bresgripsiynydd anfeddygol. Byddwch hefyd yn gallu gwella eich perfformiad, a gwella gofal cleifion yn y ro\u0302l yr ydych eisoes yn gweithio ynddi."}, {"text_idx": "#000068", "text": "Nid oes rhaid ichi dalu'ch ffioedd hyfforddi ymlaen llaw."}]